laion/Wikipedia-Exotic huggingface dataset:
האליט ארגנץ'

האליט ארגנץ' (באנגלית: Halit Ergenç; נולד ב-30 באפריל 1970) הוא שחקן טורקי. האליט ארגנץ' נולד בשנת 1970 באיסטנבול, הוא בנו של השחקן סאיט ארגנץ'. ארגנץ' סיים את לימודי התיכון בשנת 1989 והחל ללמוד הנדסה ימית באוניברסיטה הטכנית באיסטנבול. ארגנץ' עזב אחרי שנה ועבר ללמוד אופרה באוניברסיטת מימר סינאן ומימן את עצמו באמצעות עבודה כמפעיל מחשב ומשווק. ארגנץ' עבד זמן קצר כסולן גיבוי ורקדן עבור הזמרות אז'דה פקאן ולמאן סם. ארגנץ' החל לשחק בתיאטרון דורמן וקיבל את תפקידו הראשי הראשון במחזמר "The King and I". הוא ביסס את עצמו בטלוויזיה עם תפקיד בסדרה "Kara Melek". הוא המשיך לעבוד בתיאטרון במחזות כגון אוויטה, Kiss Me ,Kate,‏ Tatlı Charity, ‏ Beni Seviyor ,‏ Hayalet ועוד. בעקבות השתתפותו בסדרות "Köşe Kapmaca" ו-"Böyle mi Olacaktı", הוא נסע לניו יורק ושיחק במחזמר "הרפתקאותיו של זק". בשנת 2000 שיחק בסרטים "Hiç Yoktan Aşk" ו-"Ölümün El Yazısı", ואז בסדרות "Zerda" ,"Gofret ve Ben" ו-"Dedem". לאחר מכן, הוא הופיע במספר הצגות כגון Bugün Git Yarın Gel ,Popcorn ו-Arapsaçı. ב-2004 שיחק בסדרה "Aliye" לצד נייט איסלר וסאנם סליק. ב-2005 ו-2006' שיחק ארגנץ' בסרטים "Babam ve Oğlum" בבימויו של סאגן אימרק, "Tramway" ו-"The Net 2.0". בתחילת 2006, הוא החל לגלם את אונור אקסל בסדרה המצליחה "Binbir Gece" ששודרה עד 2009. במהלך התקופה הזו הוא גם שיחק בסרטים "Devrim Arabaları" ו-"Acı Aşk". ארגנץ' גם גילם את מוסטפא כמאל אטאטורק בסרט "Dersimiz Atatürk". בין השנים 2011–2014, הוא שיחק בסדרה המצליחה "הסולטאן". לאחר השתתפותו בסדרה "הסולטאן", הוא הפך למפורסם מאוד באזורים דוברי טורקית כגון באזרבייג'ן, מקדוניה, בוסניה הרצגובינה, אלבניה, בולגריה ורומניה. הסבא והסבתא רבתא מצד אימו של ארגנץ' היו אלבניים. הוא נשוי לשחקנית ברגוזאר קורל ולהם שלושה ילדים. הוא ציין כי הוא אוהב את הסגנון של זקי דמירקובוץ ואת הרגש של פרזן אוזפטק, אבל מעדיף לעבוד בעיקר עם רהא ארדם וסגאן אימרק אותם הוא מתאר כבמאיים צעירים ומוכשרים. מדיה וקבצים בנושא האליט ארגנץ' בוויקישיתוף האליט ארגנץ', ברשת החברתית פייסבוק האליט ארגנץ', ברשת החברתית אקס (טוויטר) האליט ארגנץ', ברשת החברתית אינסטגרם האליט ארגנץ', במסד הנתונים הקולנועיים IMDb (באנגלית) האליט ארגנץ', באתר AllMovie (באנגלית) האליט ארגנץ', במסד הנתונים הקולנועיים KinoPoisk (ברוסית) האליט ארגנץ', באתר MusicBrainz (באנגלית) Halit Ergenç Relationships, Famous Fix Turkey is a success story, World Ego
פרמינגר

פרמינגר (לועזית: Preminger) הוא שם משפחה שניתן בממלכה אוסטרו הונגרית, למשפחה שגורשה בגירוש ספרד, על שם מקום בפורטוגל.[דרוש מקור] האם התכוונתם ל... אוטו פרמינגר – במאי קולנוע רוסי-אמריקאי ממוצא אוסטרו-הונגרי אליעזר פרמינגר – פעיל פוליטי קומוניסטי ישראלי, חבר הכנסת הראשונה, ודירקטור ישראלי ירוחם פרמינגר – אינג'נר, אדריכל, מהנדס ופוליטיקאי חיפאי, חבר מועצת העיר חיפה ענר פרמינגר – במאי, תסריטאי, מפיק וחוקר קולנוע שרון פרמינגר – מתרגמת ועורכת לשונית
חי יששכר

חי יששכר (לעיתים נכתב ישכר, 7 באפריל 1903 - 8 בנובמבר 1949) היה מראשוני המהנדסים בחברת החשמל, פעיל בהגנה בתחומי הרכש והתעופה, וסגן שר הביטחון לענייני אוויר מ-1948 ועד פטירתו. יששכר נולד בסמרקנד בשם יוסף יששכרוב, בן שמיני להוריו, חזקיה ורחל לבית ששון. שמו שונה לחי אחרי שחלה במחלה קשה. ב-1913, בהיותו בן עשר, אחרי פטירתם של הוריו, עלה עם ארבעה מאחיו לארץ ישראל, ולמד במחזור ט' של גימנסיה הרצליה בתל אביב. במהלך לימודיו ארגן גדוד צופים בגימנסיה, וב-1920 היה חבר בהנהגה הראשית של תנועת הצופים. יששכר למד הנדסה בברלין והוסמך כמהנדס ב-1926. במהלך לימודיו הדריך בתנועת הנוער בלאו וייס, ואחרי חזרתו ארצה הוביל את הקמת קבוצת החוגים, לימים תנועת המחנות העולים. הוא עבד תקופה קצרה במחלקת העבודות הציבוריות ביפו, ובפברואר 1928 התקבל לעבודה בחברת החשמל. יששכר היה עוזרו של פנחס רוטנברג בחברת החשמל, ומזכירו כאשר כיהן כיו"ר הוועד הלאומי. הוא פיקח על הקמת תחנות הכוח בנהריים, בחיפה ובתל אביב. בתקופת מלחמת העולם השנייה הושאל לחברת סולל בונה וניהל במשך שנתיים, ממרץ 1942 עד אפריל 1944, את פעולותיה באבאדאן שבאיראן. אחרי המלחמה נשלח יששכר לארצות הברית ועסק ברכש מטעם ההגנה. בתחילת מלחמת העצמאות עסק בארגון חיל האוויר בחו"ל. עם חזרתו ארצה, ביולי 1948, מונה למנהל מחלקת האוויר במשרד הביטחון, וב-21 בספטמבר מונה לסגן שר הביטחון לענייני אוויר. יששכר נישא ב-1925 לוויקטוריה לבית קנדינוף, והיה אב לשתי בנות. יששכר נפטר בנובמבר 1949, בגיל 46, אחרי מחלה קצרה, ונקבר בחוף הכרמל בחיפה. ב-1952 נקרא על שמו של יששכר מטוס קל של קלוב התעופה לישראל. ב-1966 נקרא על שמו מרכז אגרו-טכני בקיבוץ שפיים. ב-2008 נקרא על שמו רחוב חי יששכרוב בתל אביב-יפו. בנימין בן דוד, חי יששכרוב - יששכר, הוצאת המשפחה, 2009 דוד תדהר (עורך), "חי ישכר", באנציקלופדיה לחלוצי הישוב ובוניו, כרך יב (1962), עמ' 4112 נפטר חי יששכר (יששכרוב) סגן שר הבטחון לאוויר, חרות, 9 בנובמבר 1949 חי ישכר - סגן שר הבטחון, הצופה, 9 בנובמבר 1949 אהרן רמז, חי ישכר (שבעה למותו), על המשמר, 15 בנובמבר 1949 נחנך מרכז אגרו-טכני על שם חי יששכר בשפיים, דבר, 31 באוקטובר 1966 ספר על חייו של חי ישככר תכנית רוטנברג בעצם התגשמותה, הארץ, 31 בדצמבר 1928 חי יששכר באתר GRAVEZ טקס חנוכת אוירון ע"ש יששכר חי ז"ל, חרות, 7 בספטמבר 1952
סקולה

סקולה הוא שם פרטי ושם משפחה. האם התכוונתם ל... לואיס סקולה – כדורסלן ארגנטינאי אטורה סקולה – במאי קולנוע ותסריטאי איטלקי פולביו סקולה (אנ') – גולש סקי למרחקים איטלקי וינצנזו לה סקולה (אנ') – טנור איטלקי אחר: סקולה (עיירה) – עיירה באוקראינה
גרסיאל

גרסיאל הוא שם משפחה יהודי. האם התכוונתם ל... בת שבע גרסיאל – מרצה ומחברת בתחום האסלאם, אשתו של משה משה גרסיאל – פרופסור אמריטוס בחוג למקרא באוניברסיטת בר-אילן, בעלה של בת שבע עדי גרסיאל – עיתונאי ועורך בעיתון "בשבע", סאטיריקן ומרצה, בנם של בת שבע ומשה
משעני

משעני הוא שם משפחה יהודי. האם התכוונתם ל... בתיה משעני-לחובר – ספורטאית ישראלית, אלופה פאראלימפית ושיאנית עולם דרור משעני – חוקר ספרות, עורך ומתרגם ישראלי. בנו של מרדכי משעני מרדכי משעני – עורך דין ופוליטיקאי ישראלי, חבר הכנסת. אביו של דרור משעני משען
אבישור

האם התכוונתם ל... רמת אבישור – רמה נמוכה הנמצאת במזרח שפלת יהודה וממערב להרי יהודה רובע אבישור - רובע מגורים במרכז העיר ערד אישים אבישור (דמות מקראית) (אנ') – דמות מקראית, אחד מבני שמי בן אונם בן ירחמאל בן חצרון בן פרץ בן יהודה יצחק אבישור – בלשן, היסטוריון וחוקר מקרא ישראלי. פרופסור אמריטוס באוניברסיטת חיפה
אוברה

האם התכוונתם ל... אוברה תותו – מלך מיתולוגי של שומר איזבל אוברה (Aubret) - זמרת צרפתייה היטומי אוברה (小原日登美) - מתאבקת יפנית בסגנון חופשי במשקל 48 ק"ג אוברה (עיר) (Oberá) - עיר בפרובינציית מיסיונס בארגנטינה
רש

האם התכוונתם ל... רש (Rush) - להקת רוק קנדית אודיה רש – שחקנית ישראלית-אמריקאית אוטו רש (Rasch) - גנרל באס-אס ופושע מלחמה נאצי ראש (פירושונים) Rush
דיית החלזונות

דיית החלזונות (שם מדעי: Rostrhamus sociabilis) היא מין יחיד בסוגו של דורס ממשפחת הנציים. על אף שמה היא איננה דיה אמיתית. אורכה 36-48 ס"מ, מוטת כנפיה: 99–120 ס"מ ומשקלה: 300- 570 גרם. נקבות המין גדולות מהזכרים. בשונה מרוב הדורסים מזונה של הדיה מורכב בעיקר מחלזונות מהמשפחה Ampullariidae כמו התפוחון על ידי דחיסת קצה המקור לתוך פתח הקונכייה ושליפת החלזון החוצה. לעיתים נדירות יותר היא אוכלת סרטני מים מתוקים מסוג Procambarus ודגים מסוג Pomoxis. תפוצתה רחבה: מפלורידה בצפון עד דרום אמריקה והאיים הקריביים. נפוצה באזורי ביצות שונים המכילים חלזונות וכן באוורגליידס. בעבר חשבו שהדיה דקת המקור שייכת לאותו המין אך היא הופרדה לסוג עצמאי. מדיה וקבצים בנושא דיית החלזונות בוויקישיתוף דיית החלזונות, באתר ITIS (באנגלית) דיית החלזונות, באתר NCBI (באנגלית) דיית החלזונות, באתר Animal Diversity Web (באנגלית) דיית החלזונות, באתר האנציקלופדיה של החיים (באנגלית) דיית החלזונות, באתר Internet Bird Collection (באנגלית) דיית החלזונות, באתר GBIF (באנגלית) דיית החלזונות באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ונדזור

ונדזור (בארמנית: Վանաձոր) היא העיר השלישית בגודלה בארמניה ובירת מחוז לורי, הממוקמת 128 קילומטר צפונית לבירת ארמניה, ירוואן ו-64 ק"מ מזרחית לגיומרי, בעמק נהר פמבק, בגובה 1,350 מטר מעל פני הים, מוקפת בהרי בזום ופמבק. ממזרח ומדרום העיר מוקפת יערות, מצפון וממערב – על ידי גבעות מכוסות שיחים וצמחים. האקלים בוונדזור מאופיין בקיץ קריר ובחורפים קלים יחסית. נכון ל-2011 מתגוררים 105,000 תושבים, ירידה מ-148,876 תושבים ב-1979. העיר מפורסמת גם בזכות אנסמבל המחול העממי של הורבל (שנוסד בשנת 1958), מקהלת המוזיקה הקאמרית של ונדזור (נוסדה ב־1989) והתזמורת הקאמרית של ונדזור (נוסדה ב־1993). כמה להקות רוק מודרניות המפורסמות בארמניה הוקמו בוונדזור. פרק זה לוקה בחסר. אנא תרמו לוויקיפדיה והשלימו אותו. העיר בעבר נודעה בשם קרקיליסה בתקופת האימפריה הרוסית, וקירובאקאן (Կիրովական) בתקופת השלטון הסובייטי על שם המדינאי סרגיי קירוב. לוונדזור ארבע ערים תאומות: צרפת באניו (אנ'), צרפת ארצות הברית פסדינה, קליפורניה, ארצות הברית רוסיה פודולסק, רוסיה גאורגיה בתומי, גאורגיה מדיה וקבצים בנושא ונדזור בוויקישיתוף אתר האינטרנט הרשמי של ונדזור ונדזור, באתר אנציקלופדיה בריטניקה (באנגלית) Armenia Discovery, Vanadzor ערך זה הוא קצרמר בנושא ארמניה ובנושא יישובים באסיה. אתם מוזמנים לתרום לוויקיפדיה ולהרחיב אותו.
ואליס

האם התכוונתם ל... ואליס ופוטונה – קבוצה של שלושה איים טרופיים געשיים, המהווים קולקטיב מעבר לים של צרפת ואליס (אי) – אחד מאיי הקבוצה ג'ון ואליס – מתמטיקאי אנגלי קוובנג'ניי ואליס – שחקנית קולנוע אמריקאית ואליס (ספר) – רומן מדע בדיוני שנכתב על ידי פיליפ ק. דיק ויצא לאור בשנת 1981 ואלי ויליס
מיקרוצ'יפ (קומיקס)

מיקרוצ'יפ (באנגלית: Microchip, על שם מיקרוצ'יפ) הוא דמות בדיונית המופיעה בחוברות הקומיקס המעניש ביקום מארוול קומיקס. הדמות הופיעה לראשונה בחוברת Punisher Vol.2 #4 נובמבר 1987, ונוצרה על ידי הכותב מייק ברון והמאייר קלאוס ג'נסן. מיקרוצ'יפ הוא כינוי שהוענק לדייוויד לינוס ליברמן, האקר מחשבים אגדי שעסק בפריצה והונאה, עד שהונאה אחת גרמה לו להסתבך עם פושעי העולם האמיתי. הוא נכנס ל"פרישה" כאיש עסקים, עד שאחיינו - אשר ניסה ללכת בדרכו של לינוס - נרצח לאחר שפרץ למחשבו הפרטי של וילסון פיסק. כאשר חקר את רצח אחיינו, לינוס נפגש לראשונה עם המעניש, ונוצר שיתוף פעולה בין השניים. לינוס לא שימש רק כהאקר וחוקר סייבר עבור המעניש; הוא מסייע לו לנהל ולהלבין הון אותו הוא לוקח מקורבנותיו, צייד את הבית הבטוח שלו, הסיע אותו למשימות "מיוחדות" והשיג עבורו תחמושת וציוד. לאורך זמן, חלקים גדולים יותר מההיסטוריה של לינוס נחשפו. לפני שנולד, אביו אולץ ליצור כלי נשק בניגוד לרצונו בעברו, אחותו היא עקרת בית מאושרת בלורדייל, ויש לו בן מחוץ לנישואים בשם לואיס פרוהייק, שנהרג בעת שניסה לעזור למעניש בעסקת חילופי שבויים. לינוס הוכיח כי הוא מסוגל להילחם גם בכוחות עצמו, ופעל נגד שכנו החדש, אשר היה עוסק בהונאה באמצעות "צדקה". משקלו תמיד נחשב לבעיה, והוא איבד את זרתו השמאלית, אותה הקינגפין שלח למעניש כדי להתגרות בו. במהלך סדרת הספין אוף "המעניש: אזור מלחמה" משנת 1992, לינוס הלך לפסיכיאטר ושיחק בתיאטרון כחלק מהטיפול. כאשר המעניש מגלה זאת, נוצר סכסוך בין השניים ולינוס יורד למחתרת. הוא מפתח ידידות עם מיקי פונדוזי, חייל מאפיה שהמעניש גייס לצידו. השניים עבדו יחדיו במשימות שונות, ביניהן הסתננות לארגון האימפריה הסודית. לאחר מותו לכאורה של המעניש, לינוס ופונדוזי מוצאים עצמם ברחוב, כאשר רכב המילוט שלהם מוקף על ידי המשטרה. כאשר לינוס מסרב להרוס את הרכב ולהרוג שוטרים חפים מפשע, פונדוזי עוזב אותו. באמצע קרב יריות בין לינוס למעניש, לינוס נהרג כאשר סוכן S.H.I.E.L.D. העריק דרק סמולס ירה רקטות לעבר הבית הבטוח בו הסתתר. במהלך אירוע שלטון אפל, הברדס הקים לתחייה את לינוס, והציע להחיות את בנו אם יעזור לו נגד המעניש. לינוס שולח את מגאטאק לתקוף את הנרי, האקר ועוזרו של המעניש. לאחר שהמעניש נתפס, לינוס הורג את ג'. וו. ברידג' על מנת להחיות את משפחתו שלו ואת משפחתו של המעניש. המעניש מסרב, ומשתמש בלהבותיו של פיירבראנד כדי לשרוף את משפחתו ואת בנו של לינוס. זמן מה לאחר מכן, המעניש חזר לניו יורק ונשבע לנקום בלינוס על רצח ברידג'. לינוס, השבוי באחוזתו של ג'יגסו, מקבל ביקורים מסטיוארט קלארק, ג'יגסו השני - בעברו, אחד מעוזריו של המעניש, שהחליט לבגוד במעניש לאחר שהוא גרם להרג חברתו. כאשר המעניש מגיע, ג'יגסו מאפשר לו להרוג את לינוס על ידי חיתוך גרונו. דמותו של מיקרוצ'יפ עובדה למגוון מדיות נוספות. את דמותו בסרט הלייב אקשן "המעניש: אזור מלחמה" גילם השחקן ווין נייט. בסדרה "ספיידרמן: סדרת האנימציה" דיבב אותו השחקן רוברט אקסלרוד, ובעברית דובב על ידי הראל קלמרו. את דמותו של מיקרו בסדרת הלייב אקשן "המעניש", המתרחשת ביקום הקולנועי של מארוול מגלם השחקן אבון מוס-בכרך. דמותו של מיקרו אוזכרה בסדרה "סוכני S.H.I.E.L.D.", המתרחשת גם היא ביקום הקולנועי של מארוול, כאחד מאנשי הקשר של סקיי. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
נייר באקי

נייר באקי הוא צבר מקרוסקופי של ננו-צינורות פחמן (CNT), היוצרות יריעה דקה, חזקה וקלת משקל, אשר ניתן להקנות לה תכונות ייחודיות של הולכה תרמית וחשמלית. השם נייר באקי, הוא על שמו של האדריכל באקמינסטר פולר, אשר בנה את הכיפה הגאודזית, שלימים נמצא גם זהה למבנה הפחמן C60. מבנה זה מהווה את אבן הבנייה הבסיסי של CNT ונייר הבאקי. נייר באקי הוא יריעה משטחית דקה, העשויה מצבר של ננו-צינוריות פחמן CNT בעובי של 1:50,000 משערה אנושית. בתחילה, שימושו של נייר הבאקי היה אמצעי לניוד CNT. כיום, נמצא נייר הבאקי במוקד הפיתוח של מספר תחומי מחקר ושימושים בשל תכונותיו: נוח לעבודה חזק במיוחד דק מאוד – 10-30µm קל משקל – 0.0215 kg/m­² הולכת חשמל טובה כנחושת הולכת חום טובה כיהלום שיטה ראשונה: מערבבים ננו צינוריות עם ממיסים כמו Sodium lauryl sulfate ומסננים בעזרת לחץ חיובי או שלילי עד לקבלת יריעה דקה. ננו צינוריות מתחברות אחת לשנייה בעזרת כוח ואן דר ואלס. הכוח שבאופן כללי חלש למדי בשל שטח פנים ענק הופך להיות משמעותי מאוד. ניתן לשלוט בעובי של הנייר בעזרת המסה של ננוצינוריות בתמיסה. בדרך זאת אפשר לקבל עוביים בין 120 ל – 650 מיקרון. נייר באקי בעובי יותר מ – 500 מיקרון נקראה דיסק באקי. בשיטה זו מקבלים אנטרופיה גבוהה אשר משפיעה על תכונות של נייר הבאקי כגון: מוליכות חום, חשמל ותכונות מכניות. שיטה שנייה נקראת שיטת "דומינו": בשלב ראשון מגדלים על מצע סיליקון "יער" של צינוריות פחמן מסוג- MWNT) Multi-Walled Nanotube ) בעלות שכבות רבות - צינורית בתוך צינורית, וכן הלאה, למספר שכבות. גובה של הננוצינוריות בדרך כלל כ – 100 מיקרון. בשלב שני מניחים ממברנה מלמעלה ובעזרת "מערוך" משטחים MWNT, כך שהם נופלים כקוביות דומינו ונדבקים לממברנה. בשלב שלישי מפרידים את הממברנה מנייר הבאקי על ידי המסתה במתאנול. בשיטה ה"דומינו" מקבלים ננוצינוריות מסודרות יחסית לכיוון אחד וכתוצאה מכך מקבלים תכונות תרמיות וחשמליות משופרות בכיוון ההשטחה. החומר הקל, החזק והקשיח שפותח מבטיח רבות עבור מגוון רחב של יישומים כמו בתעשיית החלל והתעשייה הביטחונית כגון בייצור אפוד מגן ו"שריון" אישי לחיילי חילות הרגלים או לכלי רכב. היות שנייר הבאקי קל ומוליך חשמל הוא מהווה מועמד מועדף בבניית הדור הבא של צגי מחשב שטוחים וגמישים. בשל תכונות של הולכה חשמלית נייר הבאקי ניתן לשימוש בישומים הדורשים חסינות אלקטרומגנטית - מיסוך מקרינה והגנה בפני ברקים. תכונות של הולכה תרמית של נייר הבאקי מאפשרות לנצלו למען הולכת חום בקרת חום, וסילוק חום באופן יעיל יותר מגרפית וליישמו בסילוק חום במכשירים כגון מחשבים נישאים. תכונותיו החשמליות ניתנות לניצול עבור אלקטרודות תאי דלק, קבלי-על וסוללות. יחס משקל לחוזק המיוחדים של נייר הבאקי מאפשר שימוש לצורכי בניית מבנים בעלי חוזק-על המהווה תחליף מצוין למשטחים מתכתיים בכלי רכב וכלי טיס. תכונות המבנה המכני קטן הממדים של נייר באקי מאפשרים יישום בתחום טיהור מים בשימוש כפילטרים. עדיין לא ידועה ההשפעה האקולוגית של הייצור והשימוש של נייר הבאקי עלות ייצור גבוהה משך תהליך היצור - ארוך ניירות-באקי – החומר הננוטכנולוגי החדש(הקישור אינו פעיל) FSU researcher's "buckypaper" is stronger than steel at a fraction of the weight Research in Reviews: buckypaper Buckypaper – Nanotubes on Steroids; Pictures of buckypaper and an interview with Frank Allen, Operations Director of the High-Performance Materials Institute at Florida State University פולרן גרפן מדיה וקבצים בנושא נייר באקי בוויקישיתוף
אל-חיאת

האם התכוונתם ל... אל-חיאת (עיתון) – עיתון בשפה הערבית היוצא לאור בלונדון אל-חיאת (מרכז תקשורת) – זרוע התקשורת של ארגון הטרור המדינה האסלאמית אל-חיאת אל-ג'דידה – העיתון הרשמי של הרשות הפלסטינית
A Fever You Can't Sweat Out

A Fever You Can't Sweat Out (תרגום חופשי: "קדחת שאינך יכול להזיע החוצה") הוא אלבום הבכורה של הלהקה האמריקאית פאניק! אט דה דיסקו. האלבום יצא לאור ב-27 בספטמבר 2005 דרך חברות התקליטים Decaydance ו-Fueled by Ramen. האלבום, שנכתב והופק זמן קצר לאחר שסיימו חברי הלהקה את לימודי התיכון, כולל שירים שנכתבו על ידי גיטריסט הלהקה לשעבר, ריאן רוס, העוסקים בנושאים חברתיים שונים. לאחר הצלחתם של הסינגלים "I Write Sins Not Tragedies" ו-"The Only Difference Between Martyrdom and Suicide Is Press Coverage", הגיע האלבום למקום ה-13 במצעד האלבומים של ארצות הברית, בילבורד 200, ושהה במצעד זה במשך שישים ושישה שבועות. עד שנת 2011 מכר האלבום מעל ל-2.2 מיליון עותקים ברחבי העולם. עד ה-25 בספטמבר 2015, עשר שנים לאחר הוצאתו, מכר האלבום מעל ל-2 מיליון עותקים בארצות הברית. האלבום ספג ביקורות מעורבות ממבקרי המוזיקה. בספטמבר 2015, עשר שנים לאחר הוצאתו, תואר האלבום במגזין המוזיקה בילבורד כ"אחד האלבומים המקוטבים ביותר בזמננו". הביקורת של פיצ'פורק הייתה הביקורת השלילית ביותר שקיבל האלבום, בה נכתב כי האלבום "חסר כנות, יצירתיות ומקוריות". גם הביקורת של ג'וני לופטוס מ-Allmusic הייתה שלילית, ונכתב בה כי "הלהקה אוהבת ליצור את האלבום עם הצהרה - אך אין שום דבר ייחודי בפנים, לא הנוסחא שלהם ולא ההפקה הדביקה". ביקורת חיובית יותר על האלבום הייתה של לורן גיטלין מהרולינג סטון, ששיבחה את הסאונד של האלבום, וכינתה את הלהקה "שונה" ו"מעולה". האלבום נכלל ברשימת 101 הקלאסיקות המודרניות של המגזין Rock Sound‍  במקום ה-16. ב-14 בנובמבר 2006 יצא האלבום במהדורה מחודשת שנמכרה במארז בצורת קופסת סיגרים. מהדורה זו כללה תקליטור של האלבום, DVD של הופעה של הלהקה בדנוור מה-22 ביולי 2006, פוסטר של הלהקה, תמונות של הלהקה, פנקיסטיסקופ, מסכת קרקס, כתבה עיתונאית מזויפת ומחברת. מארז זה נמכר בכמות מוגבלת של 25,000 עותקים. מידע על האלבום A Fever You Can't Sweat Out באתר MusicBrainz מידע על האלבום A Fever You Can't Sweat Out באתר AllMusic האלבום A Fever You Can't Sweat Out באתר Discogs האלבום A Fever You Can't Sweat Out באתר ספוטיפיי פאניק! אט דה דיסקו באתר The Guardian כריס פיין, ‏Panic! at the Disco's Debut Turns 10: Oral History Told by Brendon Urie, Pete Wentz & More, באתר מגזין המוזיקה בילבורד, 25 בספטמבר 2015 ג'וני לופטוס, Panic! At The Disco - A Fever You Can't Sweat Out, פורסם באתר Allmusic קורי די ביירום, Panic! At The Disco - A Fever You Can't Sweat Out, פורסם באתר פיצ'פורק ב-28 בנובמבר 2005 לורן גיטלין, Panic! At The Disco - A Fever You Can't Sweat Out, פורסם באתר הרולינג סטון ב-20 באוקטובר 2005 ROCK SOUND’S 101 MODERN CLASSICS: THE FINAL INSTALMENT!, פורסם באתר Rock Sound‍ ב-6 ביולי 2015 Panic! At The Disco – A Fever You Can't Sweat Out, באתר Discogs מידע על A Fever You Can't Sweat Out, באתר המצעד האוסטרי, ארכיון מידע על A Fever You Can't Sweat Out, באתר המצעד הגרמני מידע על A Fever You Can't Sweat Out, באתר מצעד דנמרק מידע על A Fever You Can't Sweat Out, באתר המצעד הנורווגי מידע על A Fever You Can't Sweat Out, באתר המצעד של ניו זילנד מידע על A Fever You Can't Sweat Out, באתר המצעד השוודי
אל-חיאת (מרכז תקשורת)

מרכז התקשורת אל-חיאת (באנגלית: Al-Hayat Media Center) הוא זרוע התקשורת של ארגון הטרור המדינה האסלאמית. אל-חיאת הוקמה ב-2014 וקהל היעד שלה הוא אזרחים מערביים, תוך פרסומים בשפות רבות, כולל אנגלית, גרמנית, רוסית וצרפתית. ביולי 2014 החלה המדינה האסלאמית לפרסם מסרונים דיגיטליים במגזין "דאבּיק", בשפות רבות, המגזין מופק על ידי אל-חיאת. AFP, עיתון הג'יהאדיסטים: גם לדאעש יש "במחנה", באתר ynet, 15 ביולי 2014 ערך זה הוא קצרמר בנושא טרור. אתם מוזמנים לתרום לוויקיפדיה ולהרחיב אותו.
וכטר

וכטר (בגרמנית: Wächter) הוא שם משפחה גרמני. האם התכוונתם ל... אברהארד גאורג פרידריך פון וכטר (אנ') – צייר גרמני אברהארד וכטר – בריטון אוסטרי אוטו וכטר – מושל קרקוב וגליציה בתקופת הממשל הנאצי, הוכחה אחריותו לרצח עשרות אלפי יהודים בשואה אלפרד פון קידרלן-וכטר (אנ') – דיפלומט ופוליטיקאי גרמני
גמר מונדיאל 1986

גמר מונדיאל 1986 התקיים באצטדיון האצטקה במקסיקו סיטי שבמקסיקו ב-29 ביוני 1986, ובו נקבע שאלופת העולם לשנת 1986 היא נבחרת ארגנטינה, שניצחה את סגנית אלופת העולם המכהנת, נבחרת גרמניה המערבית, בתוצאה 2-3. ארגנטינה ניצחה בזכות שערים של חוסה לואיס בראון, חורחה ולדאנו וחורחה בורוצ'גה, וזכתה בפעם השנייה בתולדותיה בגביע העולם. לארגנטינה הייתה זו הופעה שלישית בגמר המונדיאל. היא הפסידה פעם אחת (1930) וזכתה פעם אחת (1978). לנבחרת גרמניה המערבית הייתה זו הופעה חמישית בגמר. היא זכתה פעמיים (1954, 1974) והפסידה פעמיים (1966, 1982). משחק זה היה המפגש השלישי בין הנבחרות אלו בגביע העולם. קדמו לו המפגשים הבאים: בית א' במונדיאל 1958. מערב גרמניה ניצחה 1-3 את ארגנטינה. בית ב' במונדיאל 1966. המשחק בין ארגנטינה ומערב גרמניה הסתיים בתוצאת שוויון 0-0. רומואלדו ארפי פיליו הברזילאי נבחר לשופט המשחק יחד עם עוזרי השופט, אריק פרדריקסון השוודי וברני אולואה מוררה מקוסטה ריקה, שנבחרו לשמש כקוונים במשחק. במהלך הטורניר, פיליו שפט במשחק מבית ג' בין צרפת וברית המועצות (1-1), ובשמינית הגמר בין מקסיקו ובולגריה (0-2). גם הקוונים שימשו כשופטים ראשיים במהלך הטורניר. פרדריקסון שפט במשחק מבית א' בין איטליה ובולגריה (1-1), וכן בשמינית הגמר בין בלגיה וברית המועצות (3-4 לאחר הארכה). מוררה שימש כשופט ראשי במשחק של ארגנטינה בשלב הבתים, כששפט במשחק מבית א' בינה ובין בולגריה, שהסתיים בניצחונה של ארגנטינה 2-0. פיליו היה השופט הברזילאי השני ששופט את משחק גמר גביע העולם, אחרי שארנלדו סזאר קואליו שפט את משחק הגמר בטורניר הקודם, מונדיאל 1982, בין איטליה וגרמניה המערבית. ארגנטינה עלתה ליתרון ראשון במשחק אחרי 23 דקות. עבירה של לותר מתאוס על חוסה לואיס קוצ'ופו מימין לרחבה, זיכתה את ארגנטינה בכדור חופשי. את הכדור הגביה חורחה בורוצ'גה אל ראשו של המגן חוסה לואיס בראון, שנגח אל הרשת. היתרון של ארגנטינה נשמר עד לסיום המחצית, בתוצאה 1-0. בדקה ה-56 של המשחק, ארגנטינה הכפילה את יתרונה, כשכדור של הקטור אנריקה מצא את חורחה ולדאנו, שנכנס לרחבה מצד שמאל, וגלגל לפינה הרחוקה של השוער הראלד שומאכר, וקבע 2-0. גרמניה הצליחה לכבוש בדקה ה-74. כדור קרן מאגף שמאל של אנדראס ברמה מצא את הראש של רודי פלר, שנגח לכיוון השער, וקרל היינץ רומניגה דחק את הכדור אל הרשת. כעבור שבע דקות, מהלך דומה של הגרמנים הניב את השוויון, כאשר שוב כדור קרן מאגף שמאל של ברמה הגיע לרחבה, הפעם תומאס ברטולד נגח לכיוון השער, ורודי פלר השלים בנגיחה נוספת אל הרשת וקבע שוויון 2-2. שלוש דקות בלבד לאחר שער השוויון של גרמניה, בדקה ה-84, דייגו מראדונה קיבל כדור במרכז המגרש, ותחת שמירה הצליח להעביר כדור עומק לחורחה בורוצ'גה, שהשתלט על הכדור, חדר איתו לתוך הרחבה, ומול השוער גלגל פנימה את השער שקבע את תוצאת הסיום, 3-2 לארגנטינה, שזוכה בגביע העולמי השני בתולדותיה. גרמניה המערבית מפסידה במשחק גמר מונדיאל שני ברציפות. שופט: ברזיל רומואלדו ארפי פיליו קוונים: שוודיה אריק פרדריקסון, קוסטה ריקה ברני אולואה מוררה מדיה וקבצים בנושא גמר מונדיאל 1986 בוויקישיתוף סיקור המשחק באתר הרשמי של פיפ"א 1958 FIFA World Cup Match Report: Argentina – Germany FR, באתר פיפ"א 1966 FIFA World Cup Match Report: Germany FR – Argentina, באתר פיפ"א
קאמינג

קאמינג הוא שמם של מספר מקומות, ושם משפחה. האם התכוונתם ל... מחוז קאמינג (אנ') – מחוז בנברסקה, ארצות הברית אלן קאמינג – שחקן תיאטרון, טלוויזיה וקולנוע; כותב, במאי, מפיק, וסופר סקוטי מוזיאון קאמינג – מוזיאון להיסטוריה ברובע סאת'ק של העיר לונדון בירת הממלכה המאוחדת. ממוקם בבית משפחת קאמינג וקרוי על שמה
מישורי

מישורי הוא שם משפחה יהודי-ישראלי. האם התכוונתם ל... אליק מישורי – היסטוריון, אוצר, מבקר אמנות וחוקר אמנות ישראלי אפרת מישורי – משוררת ישראלית ליבש מַסרי-מישורי – נשיא התאחדות עולי מצרים בין השנים 1962-1992, אסיר ציון ופעיל ציוני יעקב מישורי – צייר ומורה לאמנות ישראלי נתן מישורי – פסנתרן ישראלי ומבקר מוזיקה, אחיו של שמעון מישורי שמעון מישורי – כנר ישראלי, אחיו של נתן מישורי גילעד מישורי – פסנתרן ומלחין ישראלי, בנו של שמעון מישורי בילו מישורי – ממקימי קיבוץ יטבתה, היה ראש מועצת חבל אילות וראש אגף הנוער והנח"ל במשרד הביטחון
אליפות אירופה בשחייה 1954

אליפות אירופה השמינית בשחייה נערכה בטורינו שבאיטליה מ-31 עד 5 בספטמבר 1954. 4 שחיינים מהונגריה (), 2 שחייניות ו-2 שחיינים זכו ב-2 מדליות זהב כל אחד באליפות זו: קטלין סוקה, אגותה שבו, אימרה ניקי, וגאורג צ'ורדש. הקופץ למים היהודי רומן ברנר (ברית המועצות ברית המועצות) זכה בשתי מדליות זהב. כל המנצחות באליפות אירופה בשחייה, באתר gbrathletics (באנגלית) כל המנצחים באליפות אירופה בשחייה, באתר gbrathletics (באנגלית)
רפאל אלדד

רפאל אלדד (נולד ב-24 בספטמבר 1949) הוא דיפלומט ישראלי בדימוס. כיהן כשגריר ישראל בארבע מדינות שונות באמריקה הדרומית. נולד בקזבלנקה שבמרוקו ב-1949, ועלה לישראל עם משפחתו בשנת 1962. בין השנים 1973–1977 למד באוניברסיטת חיפה שם קיבל דוקטורט במדע המדינה והיסטוריה. בנוסף לעברית הוא דובר אנגלית, צרפתית, ספרדית ופורטוגזית. אלדד הצטרף למשרד החוץ בשנת 1978. בשנת 1980 נשלח לניו יורק כחבר במשלחת הישראלית לעצרת הכללית של האו"ם. בין השנים 1981–1983 היה המזכיר השני בשגרירות ישראל באנקרה, ולאחר מכן המזכיר הראשון בשגרירות בקוסטה ריקה עד שנת 1986. בין השנים 1986–1989 שב לישראל והיה מנהל המחלקה לעניינים ציבוריים במשרד החוץ. בשנת 1992 מונה ליועץ בשגרירות ישראל בארגנטינה, ולאחר מכן במחלקות שונות במשרד החוץ. בין השנים 1998–2002 כיהן כשגריר ישראל בפרו, וב-2002 מונה למנהל מחלקת דרום אמריקה במשרד החוץ. בין השנים 2004–2008 היה שגריר ישראל בארגנטינה, ובין השנים 2011–2014 בברזיל. באפריל 2014 מונה לשגריר ישראל בצ'ילה. בספטמבר 2016 סיים את כהונתו בצ'ילה שב ארצה ופרש לגמלאות. גר בתל אביב. מינויים בשירות החוץ, החלטה מספר 1826 של ממשלת ישראל השלושים, משנת 2004, באתר של משרד ראש הממשלה מינויים בשירות החוץ, החלטה מספר 2428 של ממשלת ישראל השלושים ושתיים, משנת 2010, באתר של משרד ראש הממשלה מינויים בשירות החוץ, החלטה מספר 1571 של ממשלת ישראל השלושים ושלוש, משנת 2014, באתר של משרד ראש הממשלה
פדרסן

פדרסן הוא שם משפחה. האם התכוונתם ל... מאדס פדרסן – רוכב אופניים דני סוזן פדרסן – שחיינית עבר אמריקאית צ'ארלס פדרסן – כימאי אמריקאי, חתן פרס נובל לכימיה לשנת 1987 קארל-הנינג פדרסן – צייר דני, מחברי תנועת "קוברה" ריקה מילר פדרסן – שחיינית דנית